Bedford (New York)

Bedford er en by i fylket Westchester County, New York, USA. I 2000 var befolkningstallet 18 133.

Byen er sentral i fylket og har tre grender som ikke har lagt inn under byen; Bedford Hills, Bedford Village, og Katonah. Biblioteket Bedford Free Library ligger i Bedford ved Village Green. Bedford Hills og Katonah har også biblioteker som er knyttet til samme system.

Historie 
Byen Bedford ble grunnlagt den 23. desember 1680 da 22 puritanere fra Stamford, Connecticut «kjøpte» seg et skjøte på land som besto av rundt 4,5 km kvadrat, kjent som «Hopp Ground», fra høvding Katonah og flere andre indianere for jakker, tepper, indianersmykker og andre klær.

Bedford ble gjort til en del av Connecticut i 1697 da grensene ble forsøkt satt, men da kong Vilhelm III av England utstedte et kongelig påbud i 1700 ble en grensekrangel avsluttet og gjorde Bedford til en del av New York.

Byen fungerte som fylkessete for Westchester County under Den amerikanske uavhengighetskrigen etter slaget ved White Plains inntil Bedford ble brent av britene den 11. juli 1779. Etter krigen fikk Bedford et av to seter i fylkesregjeringen, vekslet med White Plains, inntil 1870. Westchesters eldste fylkesbygning er Court House i Bedford Village som ble bygget i 1787 og fornyet på 1960-tallet.

Geografi 
I henhold til det amerikanske Folketellingsbyrået har byen et totalt areal på 101,9 km², hvor 96,5 km² er landområder og 5,5 km² (5,36%) er vann. Byen grenser i vest til fjellet Mount Kisco, i sør til Armonk, i nord til Lewisboro, og i øst ved Pound Ridge.

Landemerker 
Bedford har noen få landemerker, de fleste av dem sentrert rundt Bedford Green, en liten stripe av grøntområde i senteret av det historiske distriktet (langs Route 22). Det er en liten kirkegård som går tilbake til byens grunnleggelse, en gammel skole med kun et rom og noen få hus fra kolonitiden som fortsatt blir bebodd og som har hvitmalte vegger og svarte eller grønne vinduslemmer.

Langs Route 22 ved Hook Road er det et stort eiketre som er mer enn 300 år gammelt.

Demografi 
Ved folketellingen i 2000 var det 18 133 mennesker, 5 731 husholdninger og 4 395 familier i byen. Befolkningstettheten var på 486,9 pr. 188,0/km². Det var 6 020 husenheter med en gjennomsnittlig tettet på 62,4/km². Den etniske sammensetningen var 87,5 hvite, 7,12% svarte, 1,98 % asiater og 1,36 % fra to eller flere raser. Latinamerikanske var 7,57 % av befolkningen, og 0,09 var etniske indianere.

Det var 5 731 husholdninger hvor 41% hadde barn under 18 år. 67,5 % var ektefeller, 6,9 var en kvinnelig husholdning uten ektemann, og 23,3 % var ikke-familier. 18,8 % av alle husholdningene besto av enkeltpersoner og 7,6 % besto av enslig på over 65 år.

Befolkningen var fordelt med 26,4 % under 18 år, 6,6 % fra 18 til 24, 32,2 % fra 25 til 44, 24,5 % fra 45 til 64 og 10,3 % var 65 år eller eldre. Aldersmedianen var 37 år. For hver 100 kvinner var det 87,3 menn. For hver 100 kvinner som var 18 år eller eldre var det 80,8 menn. Rundt 2,4 % av familiene og 4,9 % av befolkningen levde under fattigdomsgrensen, inkludert 4,9 % av de under 18 år og 3,3 % av de på 65 år eller eldre.

Kjente personer (utvalg) 
 Billy Baldwin, skuespiller
 Mariah Carey, popsanger
 Chevy Chase, komiker og skuespiller
 Glenn Close, skuespiller
 Peter Frampton, musiker og gitarist
 Felicity Huffman, skuespiller
 John Jay, USAs grunnlovsfader, diplomat, den første justarius ved De forente staters høyesterett
 Robert F. Kennedy, Jr., miljøaktivist og sønn av den avdøde Robert F. Kennedy
 Ralph Lauren, motedesigner
 Kate Mara, skuespiller, vokste opp i Bedford
 Jennifer O'Neill,
 Ted Sorensen, spesialrådgvier og taleskribent for president John F. Kennedy
 Martha Stewart, forretningskvinne
 Donald Trump, forretningsmann
 Loudon Wainwright III, musiker og låskriver, satiriker og skuespiller, vokste opp i Bedford
 William G. Wilson, medgrunnlegger av Anonyme alkolholikere, bolig i Bedford, 1941-1971
 Fred Gwynne, skuespiller, bodde i Bedford på 1960-tallet
 Robert Goulet, sanger, skuespiller, bolig i Bedford på 1960-tallet

Eksterne lenker
 Bedford offisielle nettsted
 Rundt og om Bedford, New York
 Daglig blogg om Bedfords eiendomsmarked
 Bedford website directory
 John Jay Homestead State Historic Site web page
 Venner av John Jay Homestead
 Bedford Magazine
  InTown Westchester Magazine
 The Journal News, fylkesavisen
 Det historiske hjemmet til Bill & Lois Wilson

Byer i Westchester County
Bosetninger etablert i 1680
1680 i Nord-Amerika
Byer i New York (delstat)